
Grozījumi Sociālo pakalpojumu un sociālās palīdzības likumā
Izdarīt (Latvijas Republikas Saeimas un Ministru Kabineta Ziņotājs, 2002, 23. nr.; 2003, 2. nr.; 2004, 14., 18. nr.; 2005, 2. nr.; 2006, 13. nr.; 2007, 12., 15. nr.; 2008, 3., 21. nr.; 2009, 3., 12. nr.; Latvijas Vēstnesis, 2009, 182. nr.; 2010, 19., 170. nr.; 2011, 117., 202. nr.; 2012, 201. nr.; 2013, 234. nr.; 2014, 257. nr.; 2015, 235. nr.; 2016, 230. nr.; 2017, 21. nr.; 2019, 248.A, 259.A nr.; 2020, 57.B, 75.B, 88.B, 240.A nr.; 2021, 37., 58., 151.A, 182.A, 234.A nr.; 2022, 24.B, 57 nr.) šādus grozījumus:
1. 1. pantā:
aizstāt 1. punktā vārdu “pamatvajadzību” ar vārdiem “pašaprūpes un aprūpes vajadzību”;

izteikt 2. punktu šādā redakcijā:
“2) dienas aprūpes centrs – sociāla institūcija, kas dienas laikā nodrošina sociālās aprūpes un sociālās rehabilitācijas pakalpojumus, sociālo prasmju attīstību, izglītošanu un brīvā laika pavadīšanas iespējas personām ar garīga rakstura traucējumiem, personām ar funkcionāliem traucējumiem vai sociālām problēmām;”;

papildināt 8. punktu pēc vārdiem “cita veida palīdzība” ar vārdiem “sociālās funkcionēšanas atjaunošanā”;

izteikt 19. punktu šādā redakcijā: 
“sociālais darbs — profesionāla darbība, lai atbalstītu personas, ģimenes, kopienas un sabiedrību kopumā, veicinātu vai atjaunotu viņu spēju sociāli funkcionēt, kā arī radīt šai funkcionēšanai labvēlīgus apstākļus;”;

izteikt 25. punktu šādā redakcijā:
“25) specializētās darbnīcas -  sociālās rehabilitācijas pakalpojums personām darbspējas vecumā ar garīga rakstura traucējumiem vai ļoti smagiem funkcionāliem traucējumiem, kur ar speciāli pielāgotām darba vietām un nodrošinātu speciālistu atbalstu attīstīt šo personu darbspējas un nodarbinātību, sociālās un funkcionēšanas prasmes.  

papildināt pantu ar 42., 43., 44., 45. un 46. punktu šādā redakcijā:
"42) atbalsta intensitātes skala – izvērtēšanas instruments personas ar garīga rakstura traucējumiem neatkarīgai dzīvei nepieciešamā atbalsta veida un apjoma noteikšanai;
43) atelpas brīža pakalpojums - īslaicīgs sociālās aprūpes pakalpojums institūcijā vai personas mājoklī personai ar funkcionāliem  traucējumiem, aizstājot aprūpes procesā mājsaimniecības locekļus viņu prombūtnes laikā;
44) ģimenes asistents - persona,  kura apguvusi ģimenes asistentu mācību programmu  un sniedz ģimenes asistenta pakalpojumu;
45) ģimenes asistenta pakalpojums - sociālais pakalpojums, ko nodrošina personai (ģimenei) tās dzīvesvietā un apkārtējā vidē, atbalstot un veicinot sociālo, bērna aprūpes un mājsaimniecības vadīšanas prasmju apguvi un pilnveidi, kā arī apgūto prasmju nostiprināšanu;
46) kopiena - personu kopums, kurus vieno piederība dzīves vietai, kopīgas intereses vai no citiem atšķirīga identitāte.”
2. 
9. pantā
izteikt pirmo daļu šādā redakcijā:
“(1) Pašvaldībai, kuras teritorijā ir deklarēta personas dzīvesvieta, ir pienākums nodrošināt sociālo darbu, sociālo palīdzību un iespēju saņemt atbilstoši personas vajadzībām vismaz šādus sociālos pakalpojumus:
1) aprūpes mājās pakalpojumu - bērniem ar invaliditāti, personām ar smagiem funkcionāliem traucējumiem, pensijas vecuma personām ar aprūpes vajadzībām;
2) krīzes centra pakalpojumu - krīzes situācijā nonākušām personām;
3) grupu mājas (dzīvokļa) pakalpojumu - personām ar garīga rakstura traucējumiem;
4) ilgstošas sociālās aprūpes un sociālās rehabilitācijas pakalpojumu institūcijā, tai skaitā ģimeniskai videi pietuvinātu pakalpojumu - bāreņiem un bez vecāku gādības palikušajiem bērniem, kamēr nav nodrošināta aprūpe pie aizbildņa vai audžuģimenē, pilngadīgām personām ar smagiem funkcionāliem traucējumiem, pensijas vecuma personām ar aprūpes vajadzībām;
5) patversmes vai naktspatversmes pakalpojumu - personām bez noteiktas dzīves vietas;
6) dienas aprūpes centra pakalpojumu - bērniem ar invaliditāti, pilngadīgām personām ar smagiem funkcionāliem traucējumiem, tai skaitā garīga rakstura traucējumiem;
7) atelpas brīža pakalpojumu (institūcijā vai mājoklī) - bērniem ar invaliditāti, kuriem ir Veselības un darbspēju ekspertīzes ārstu valsts komisijas atzinums par īpašas kopšanas nepieciešamību, personām ar ļoti smagu invaliditāti, personām ar garīga rakstura traucējumiem ar smagu un ļoti smagu invaliditāti;
8) specializētās darbnīcas pakalpojumu - personām ar garīga rakstura traucējumiem.
9) ģimenes asistenta pakalpojumu - ģimenēm ar bērniem, personām ar garīga rakstura traucējumiem, jauniešiem pēc ārpusģimenes aprūpes.”

papildināt pantu ar 1.1 un 1.2  daļu šādā redakcijā:
“(11) Ministru kabinets nosaka šā panta pirmajā daļā minētos sociālos pakalpojumus, kuru nodrošināšanai pašvaldībām tiek piešķirta valsts budžeta mērķdotācija, mērķdotācijas apjomu, saņemšanas nosacījumus un piešķiršanas kārtību.
(12) Papildus šā panta pirmajā daļā noteiktajam pašvaldība tai piešķirto budžeta vai citu līdzekļu ietvaros var nodrošināt sociālos pakalpojumus arī citām personu grupām un citus sociālos pakalpojumus atbilstoši iedzīvotāju vajadzībām.”
3. 11. pantā
aizstāt 1. punktā vārdus “un personu grupām” ar vārdiem “personu grupām un kopienu”;

aizstāt 2. punktā vārdus “pensijas vecuma personām” ar vārdiem “personām, kuras sasniegušas vecumu, kas dod tiesības saņemt valsts vecuma pensiju (turpmāk — pensijas vecuma personām)”;

papildināt ar 10. punktu šādā redakcijā:
“10) nodrošināt datu ievadi pašvaldību informācijas sistēmā par personām un mājsaimniecībām piešķirtajiem un izmaksātajiem sociālās palīdzības pabalstiem, piešķirtajiem un sniegtajiem sociālajiem pakalpojumiem un citu materiālo atbalstu.”
4. Papildināt 13. panta 2.3 daļu pēc vārdiem “Nacionālais rehabilitācijas centrs “Vaivari”” ar vārdiem “un sabiedrība ar ierobežotu atbildību “Bērnu un pusaudžu resursu centrs””.
5. Papildināt 15.1 panta pirmo daļu ar 7. punktu šādā redakcijā:
“7) koordinē un nodrošina Atbalsta intensitātes skalas lietošanu.”
6. Papildināt pārejas noteikumus ar 52. un 53. punktu šādā redakcijā:
“52. Šā likuma 9. panta pirmās  daļas 6., 7. un 8. punkta pilnīga ieviešana jānodrošina līdz 2026. gada 1. janvārim.
53. Šā likuma 9. panta pirmās daļas 9. punkta pilnīga ieviešana jānodrošina līdz 2028. gada 1. janvārim."

